

*Nord-Norges Diakonistiftelse (NND) er en stiftelse som har drevet med diakoni rettet mot psykisk utviklingshemmede i Nord-Norge og i Arkhangelsk. Det er Nord-Hålogaland og Sør-Hålogaland bispedømmeråd som står bak stiftelsen.*

*Stiftelsen ble opprettet i 1951 under navnet Stiftelsen Nord-Norges Åndssvakehjem og drev institusjoner for omsorg og utdanning av psykisk utviklingshemmede, primært sentralinstitusjonen Trastad Gård i Kvæfjord.*

*Etter at institusjonene ble lagt ned i 1991 som en følge av HVPU-reformen, fortsatte stiftelsen bl.a. sitt arbeid rettet mot tilrettelegging i menigheter, samt hjelpearbeid i Nordvest-Russland i en periode.*

*NND står sammen med bispedømmerådene bak stiftelsen Viken senter for psykiatri og sjelesorg.*

**UTLYSNING AV MIDLER**

Styret i Nord-Norges Diakonistiftelse har vedtatt å avsette inntil kr. 200.000,- for utbetaling i 2023 til tiltak/prosjekter rettet mot mennesker med utviklingshemming i Nord- og Sør-Hålogaland bispedømmer.

Nord-Norges Diakonistiftelse inviterer med dette menigheter og andre organisasjoner lokalisert i Nord- og Sør-Hålogaland bispedømmer til å søke på disse midlene.

Det kan søkes om støtte til

* diakonalt tiltak rettet mot mennesker med utviklingshemming
* trosopplæring rettet mot mennesker med utviklingshemming
* opplevelser/turer for mennesker med utviklingshemming
* innkjøp av materiell/utstyr til fellestiltak for mennesker med utviklingshemming

På generelt grunnlag innvilges ikke vesentlige beløp til dekning av mat/bespisning.

Søknaden må inneholde følgende:

* Beskrivelse av tiltaket/prosjektet
* Ansvarlig for tiltaket/prosjektet
* Budsjett
* Tidsramme

Det forventes at midlene brukes i løpet av 2024.

*For mottakere av tilsvarende midler tidligere år er det en forutsetning at rapport og regnskap for bruk av midlene foreligger for at søknad om årets midler vil bli behandlet.*

*(Frist for rapport og regnskap for tildelte midler i 2022 er 31.10.2023)*

**Søknadsfrist** **: 01. november 2023**

**Søknad sendes :** [**post@diakonistiftelsen.no**](mailto:post@diakonistiftelsen.no)

For ytterligere informasjon, kontakt

* Anne Skoglund, daglig leder, e-post: [as525@kirken.no](mailto:as525@kirken.no)
* Tore Lauvold Halvorsen, økonomiansvarlig, tlf. 977 18 663, e-post: [th457@kirken.no](mailto:th457@kirken.no)

